**ΘΕΜΑ :** Δυνατότητα ανάθεσης με συνοπτικό διαγωνισμό

Αρχή φόρμας

Ημ/νία υποβολής ***18/06/2021***

**Ερώτηση**

Ο Δήμος ενδιαφέρεται να προχωρήσει στην απευθείας ανάθεση μίας **και μόνο σύμβασης παροχής τεχνικών και λοιπών επιστημονικών υπηρεσιών, συνολικού προϋπολογισμού 24.300,00 ευρώ** (συμπεριλαμβανομένου Φ.Π.Α.), ποσό που αντιστοιχεί στο συνολικό ύψος πιστώσεων (ποσοστό 100%) που έχουν προβλεφθεί στον προϋπολογισμό του έτους 2021 για τη σύναψη συμβάσεων παροχής τεχνικών και λοιπών επιστημονικών υπηρεσιών του Δήμου μας.

Δεδομένου ότι **ο προϋπολογισμός της προαναφερθείσας σύμβασης δεν πληρεί το όριο του ποσοστού 10%,** της παραγράφου 5 του άρθρου 118 του άρθρου 221 Ν 4412/2021, όπως αυτό αντικαταστάθηκε από το άρθρο 50 του Ν. 4782/2021, παρακαλούμε όπως μας πληροφορήσετε

* εάν είναι τελικώς δυνατή η εφαρμογή της διαδικασίας της απευθείας ανάθεσης του άρθρου 118 του Ν.4412/2016 για την επιλογή αναδόχου ή
* αν ο Δήμος μας οφείλει για την ανάθεση της να προσχωρήσει είτε στη διαδικασία του συνοπτικού διαγωνισμού (εφόσον δημοσιευθεί μέχρι τις 31.08.2021) είτε στη διενέργεια ηλεκτρονικού διαγωνισμού με χρήση του ΕΣΗΔΗΣ εφόσον δημοσιευθεί μετά τις 01.09.2021.

**Απάντηση :**

**Επί του α ερωτήματος :**

Για τις συμβάσεις του άρθρου 118, περί απευθείας ανάθεσης, ισχύουν τα ακόλουθα:

*«……Διατηρείται (ως παρ. 5) η πρόβλεψη σύμφωνα με την οποία μπορούν να ανατεθούν με τη διαδικασία της απευθείας ανάθεσης συμβάσεις έργων, μελετών και παροχής τεχνικών και λοιπών επιστημονικών υπηρεσιών, συνολικής αξίας έως 10% των πιστώσεων της αναθέτουσας αρχής κατ’έτος, ενώ τυχόν συναπτόμενες* ***πέραν του ως άνω ποσοστού θεωρούνται άκυρες». (*Γνώμη Α-45 ΕΑΑΔΗΣΥ)Τέλος φόρμας**

**Επί του β΄ ερωτήματος :**

Οι δυνατότητες που σας παρέχονται έως την 31η / 08 / 2021 αφορούν στην προσφυγή στις εξής διαδικασίες:

* Aπευθ. Ανάθεση (Άρ. 118) (όπως αντικαταστάθηκε με το άρθρο 50 Ν.4782/2021,ΦΕΚ Α` 36.
	+ ΠΡΟΣΟΧΗ: `Έναρξή ισχύος, σύμφωνα με το άρθρο 142 παρ.3 του Ν. 4782/2021, από την 1η.6.2021.
* Συνοπτικός διαγωνισμός (Άρ.117)

Μετά την 1η.9.2021 (Ημερομηνία – σύμφωνα με το άρθρο 141 Ν.4782/2021 - έναρξη κατάργησης του εν λόγω Άρθρου 117) μπορείτε να προφύγετε σε μία εκ των λοιπών διαδικασιών του Ν. 4412/2016 , δηλ. στη διενέργεια ηλεκτρονικού διαγωνισμού με χρήση του ΕΣΗΔΗΣ